# אליס ווקר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אליס ווקר

אליס ווקר (אנגלית: Alice Walker) (נולדה 9 בפברואר 1944), סופרת אפרו-אמריקאית, פמיניסטית ופעילה חברתית, זוכת פרס פוליצר.

## [עריכה] תולדות חייה

אליס ווקר נולדה באיטונטון שבמדינת ג'ורג'יה. בגיל 8 היא התעוורה בעין אחת כתוצאה מתאונת ירי. את לימודיה האקדמיים היא החלה ב-Spelman College שבאטלנטה, שם למדה שנתיים. אחר למדה שנה נוספת ב-Sarah Lawrence College שבניו יורק. באותה שנה היא כתבה את ספר השירים הראשון שלה וביקרה באפריקה. היא סיימה את לימודיה בהצטיינות וקיבלה תואר ראשון בשנת 1965.

לאחר סיום לימודיה היא חזרה לדרום. ווקר גרה במיסיסיפי (מדינה) כ-10 שנים, ועבדה בתנועה האמריקאית לזכויות האזרח. שם פגשה את עורך הדין היהודי מלוויל לוונטל, שהיה אף הוא פעיל בתנועה. הם התחתנו בניגוד לחוק המדינה באותה תקופה, שאסר על נישואין בין-גזעיים. בשנת 1969 נולדה בתם רבקה. כשבתם הייתה קטנה הם התגרשו ומאז היא חיה לסירוגין שנתיים אצל אימה ושנתיים אצל אביה, שבינתיים נישא מחדש ליהודייה.

אליס ווקר הקימה בשנת 1984 חברת הוצאה לאור בשם Wild Trees Press. לאורך כל השנים היא המשיכה וממשיכה להיות פעילה חברתית ופוליטית. כיום היא מתגוררת בצפון קליפורניה. בנוסף לפעילותה הפמיניסטית, ווקר תומכת גם בזכויות בעלי־חיים ומקיימת אורח־ חיים צמחוני.

ווקר זכתה בפרסים ספרותיים רבים, וביניהם: פרס פוליצר על הרומן המפורסם שלה הצבע ארגמן (שעובד לסרט קולנוע מצליח), פרס או הנרי על סיפור קצר שכתבה, ועוד.

## [עריכה] יצירותיה

אליס ווקר כתבה יצירות רבות השייכות לז'אנרים שונים: רומנים, סיפורים קצרים, שירים, מאמרים, כתבות ועוד.

יצירותיה השונות משקפות את השקפותיה החברתיות והפוליטיות על נושאים שונים. ביצירותיה היא מתמקדת במאבק של האפרו-אמריקאים, ובמיוחד במאבק של הנשים האפרו-אמריקאיות נגד גזענות, סקסיזם, ושוביניזם. בכתביה היא נוטה להדגיש את הכוח של הנשים האפרו-אמריקאיות ואת החשיבות של המורשת והתרבות האפרו-אמריקאית. היא מרבה לכתוב על פמיניזם, זכויות האדם והאזרח, אקולוגיה ואיכות הסביבה, זכויות בעלי חיים ועוד. היא ידועה כביסקסואלית, ובכתביה היא מתייחסת באהדה לכל האנשים, ללא קשר לזהותם המינית, גזעם ומוצאם האתני.

ספריה שתורגמו לעברית:

- הצבע ארגמן - 1984
- ההזדמנות השלישית - 1989
- הזעקה האדומה - 1997

## [עריכה] ראו גם

- פמיניזם
- מאבק האפרו-אמריקאים לשוויון זכויות
- התנועה האמריקאית לזכויות האזרח
- זכויות האדם
- זכויות בעלי חיים

## [עריכה] קישורים חיצוניים

- Anniina's Alice Walker Page אתר המכיל ביוגרפיה קצרה של אליס ווקר, ולינקים ליצירותיה
- על רבקה ווקר, בתה של אליס ווקר, שספרה האוטוביוגרפי "שחורה, לבנה ויהודיה" תורגם לעברית, ובו היא מספרת על חייה ועל משפחתה
- ראיון עם רבקה ווקר, שבו היא מספרת על עצמה, על אימה ועל חיי משפחתה

מיזמי קרן ויקימדיה |  |
ציטוטים בוויקיציטוט: אליס ווקר

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%A1_%D7%95%D7%95%D7%A7%D7%A8.html

קטגוריות: סופרים אמריקאים | משוררים אמריקאים | פמיניסטיות | ארצות הברית:התנועה לזכויות האזרח | צמחונים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Ελληνικά
- Esperanto
- Suomi
- Français
- Italiano
- Polski
- Português
- Kiswahili